**Ministru kabineta rīkojuma projekta „Par nekustamā īpašuma Jūrmalā valstij piederošās 451/4000 domājamās daļas pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē, ievērojot pirmpirkuma tiesīgo personu tiesības, nekustamā īpašuma Jūrmalā valstij piederošo 451/4000 domājamo daļu, kas nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu.  Ministru kabineta rīkojums stāsies spēkā tā parakstīšanas brīdī. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 14.panta nosacījumi. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par nekustamā īpašuma Jūrmalā valstij piederošās 451/4000 domājamās daļas pārdošanu” (turpmāk – rīkojuma projekts) paredz atļaut VNĪ pārdot izsolē, ievērojot Atsavināšanas likuma 14.panta nosacījumus, valstij piederošo **451/4000 domājamo daļu no** **nekustamā īpašuma** (nekustamā īpašuma kadastra Nr. 1300 521 7125) – būves – sēra noliktavas (būves kadastra apzīmējums 1300 021 7151 001**)** un pieciem dzelzceļiem(būvju kadastra apzīmējumi 1300 021 7151 051, 1300 021 7151 052, 1300 021 7151 053, 1300 021 7151 054 un 1300 021 7151 055), **Jūrmalā**.  Īpašuma tiesības uz nekustamā īpašuma Jūrmalā 451/4000 domājamo daļu Rīgas rajona tiesas Jūrmalas pilsētas zemesgrāmatas nodalījumā Nr.100000071216 nostiprinātas Latvijas valstij Finanšu ministrijas personā, nekustamā īpašuma 6105/200000 domājamās daļas zemesgrāmatā nostiprinātas SIA “Damour A” (vienotais reģistrācijas Nr. 40103374053) , 5451/200000 domājamās daļas – SIA “Matex financial group” (vienotais reģistrācijas Nr. 40003742036), 31161/100000 domājamās daļas – SIA “Prax SA” (vienotais reģistrācijas Nr. 40103228392) un 25893/50000 domājamās daļas – SIA “Sabiedrība SVA” (vienotais reģistrācijas Nr. 50003292551). Nekustamajam īpašumam zemesgrāmatā norādīta adrese – Sloka 7151, Jūrmala. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr. 1300 521 7125) sastāvā ietilpst sešas būves:  - būve – sēra noliktava – nojume (būves kadastra apzīmējums 1300 021 7151 001), nekustamā īpašuma objekta platība – 140 m2, būves galvenais lietošanas veids: 1252 – Noliktavas, rezervuāri, bunkuri un silosi;  - piecas būves – dzelzceļi (būvju kadastra apzīmējumi 1300 021 7151 051, 1300 021 7151 052, 1300 021 7151 053, 1300 021 7151 054, 1300 021 7151 055), kuru garumi – 530 m, 680 m, 600 m, 150 m, 200 m, galvenais lietošanas veids: 2121- Dzelzceļi.  Saskaņā ar NĪVKIS datiem nekustamā īpašuma kopējā kadastrālā vērtība uz 2021.gada 1.janvāri ir 42687 *euro* (būves ar kadastra apzīmējumu 1300 021 7151 053 – 42687 *euro*, pārējo būvju kadastrālā vērtība – 0 *euro*).  NĪVKIS nekustamajam īpašumam nav reģistrēti apgrūtinājumi.  Zemesgrāmatas nodalījuma Nr.100000071216 III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme: atbildēt par visu pazemes un virszemes inženiertīklu saglabāšanu, kas atrodas zemesgabala teritorijā un netraucēt to ekspluatāciju, 65355m2.  Apgrūtinājums pilnā apmērā būs saistošs nekustamā īpašuma jaunajam ieguvējam.  451/4000domājamā daļa no nekustamā īpašuma kā bezmantinieka manta ar 2018.gada 28.decembrī apstiprināto Valstij piekritīgā nekustamā īpašuma nodošanas un pieņemšanas aktu Nr.000153 no Valsts ieņēmumu dienesta pārņemta Finanšu ministrijas valdījumā, VNĪ pārvaldīšanā.  Nomas līgums par nekustamā īpašuma valstij piederošo 451/4000 domājamo daļu nav noslēgts.  Atbilstoši NĪVKIS datiem, nekustamā īpašuma (nekustamā īpašuma kadastra Nr. 1300 521 7125) sastāvā esošās būves atrodas uz zemes vienības (zemes vienības kadastra apzīmējums 1300 021 7151) ar kopējo platību 65355 m², kas ietilpst nekustamā īpašuma (nekustamā īpašuma kadastra Nr. 1300 021 7151) sastāvā.  Nekustamais īpašums (nekustamā īpašuma kadastra Nr.1300 021 7151) ierakstīts Jūrmalas pilsētas zemesgrāmatas nodalījumā Nr.1000 0006 7681:  - uz fiziskas personas vārda 5451/200000 domājamo daļu apmērā,  - uz SIA “PRAX SA” (vienotais reģistrācijas Nr.40103228392) vārda 10143/100000 domājamo daļu apmērā,  - uz valsts vārda SIA “Publisko aktīvu pārvaldītājs Possessor” (turpmāk- Possessor) personā 174263/200000 domājamo daļu apmērā.  Zemes nomas līgums būvju nekustamā īpašuma (nekustamā īpašuma kadastra Nr.1300 521 7125) valstij piederošo 451/4000 domājamās daļas apmērā uzturēšanai un apsaimniekošanai nav noslēgts.  VNĪ ar 2021.gada 8.februāra iesniegumu Nr.2/9-3/1399 lūdza Possessor informēt par turpmāko rīcību ar zemes vienības Sloka 7151 Jūrmalā (nekustamā īpašuma kadastra Nr.1300 021 7151) 174263/200000 domājamām daļām un risināt jautājumu par būvju īpašumam (nekustamā īpašuma kadastra Nr.1300 521 7125) piesaistāmās zemesgabala 451/4000 domājamās daļas nodošanu Finanšu ministrijas valdījumā (īpašumā).  Ar 2021.gada 5.marta vēstuli Nr. 1.17 / 2589 Possessor sniedza informāciju, ka zemesgabals ar Ministru kabineta 1998.gada 21.oktobra rīkojumu Nr.507 “Par zemesgabalu nodošanu privatizācijai” (pielikuma 2.38.apakšpunkts) tika nodots privatizācijai. Ievērojot likuma “Par valsts un pašvaldību īpašuma objektu privatizāciju” 64.panta pirmo daļu, (nekustamā īpašuma kadastra Nr. 1300 521 7125) sastāvā esošo būvju domājamo daļu īpašniekiem ir pirmpirkuma tiesības uz zemesgabala domājamām daļām atbilstoši katram piederošajai domājamai daļai būvju īpašumā.  Saskaņā ar Possessor vēstulē norādīto informāciju būvju kopīpašnieki SIA “PRAX SA” (vienotais reģistrācijas Nr.40103228392) un SIA “Matex financial group” (vienotais reģistrācijas Nr.40003742036) privatizācijas rezultātā likumā “Par valsts un pašvaldību īpašuma objektu privatizāciju” noteiktajā kārtībā jau ir ieguvuši īpašuma tiesības uz būvju īpašumam piekrītošajām zemesgabala domājamām daļām. Lēmumu par zemesgabala domājamo daļu, kas nav privatizētas, privatizācijas izbeigšanu vai pabeigšanu, un to tālāku nodošanu citai institūcijai atsavināšanai Possessor var pieņemt tikai privatizāciju regulējošajos tiesību aktos noteiktajā kārtībā un pašlaik nepastāv neviens no pamatiem šāda lēmuma pieņemšanai. Ievērojot to, ka saskaņā ar Jūrmalas pilsētas zemesgrāmatas nodalījuma Nr.100000071216 datiem VNĪ 2019.gada 3.oktobrī ir noslēgusi ar SIA “PRAX SA” pirkuma līgumu par būvju nekustamā īpašuma (nekustamā īpašuma kadastra Nr. 1300 521 7125) 21018/100000 domājamām daļām, Possessor gatavo nekustamā īpašuma (nekustamā īpašuma kadastra Nr. 1300 021 7151) sastāvā esošās zemes vienības (zemes vienības kadastra apzīmējums 1300 021 7151) attiecīgo domājamo daļu privatizācijas paziņojumu, lai piedāvātu SIA “PRAX SA” izmantot pirmpirkuma tiesības privatizācijas ceļā.  Ievērojot minēto un ņemot vērā procesuālās ekonomijas apsvērumus, kas saistīti ar Ministru kabineta rīkojuma par zemesgabala 451/4000 domājamās daļas nodošanu VNĪ sagatavošanai, saskaņošanai un pieņemšanai vajadzīgo laiku, kā arī izvērtējot ekonomiskos apsvērumus par neiegūto nomas maksu par nekustamā īpašuma (nekustamā īpašuma kadastra Nr. 1300 021 7151) sastāvā esošās zemes vienības domājamo daļu nomu šajā periodā, Possessor lūdzis izskatīt iespēju atsavināt būvju nekustamā īpašuma (nekustamā īpašuma kadastra Nr. 1300 521 7125) 451/4000 domājamo daļu Atsavināšanas likumā noteiktajā kārtībā, līdz ar to nodrošinot Possessor iespēju turpināt zemesgabala privatizācijas procesu, piemērojot vienotu procesuālo un cenas noteikšanas kārtību viena zemesgabala domājamo daļu iegūšanai īpašumā jaunajiem būvju domājamo daļu īpašniekiem.  VNĪ Īpašumu izvērtēšanas komisija 2021.gada 1.aprīlī (prot. Nr. IZKP-21/14, 16.p.) pieņēma lēmumu - konceptuāli atbalstīt 451/4000 domājamās daļas no nekustamā īpašuma Sloka 7151 (kadastra Nr.1300 521 7125), Jūrmalā, atsavināšanu un sagatavot, un noteiktā kārtībā virzīt attiecīgu Ministru kabineta rīkojuma projektu.  Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:  – VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;  – nekustamā īpašuma tirgus situāciju un izmantošanas iespējas – būvju nekustamais īpašums ir kopīpašums, no kura valstij pieder 451/4000 domājamā daļa, VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā nekustamā īpašuma domājamās daļas, un tās nav nepieciešams VNĪ saimnieciskās darbības veikšanai, līdz ar to optimālākais risinājums ir tās virzīt atsavināšanai;  -  nekustamā īpašuma tehnisko stāvokli un nepieciešamos ieguldījumus - pārņemot valstij piekritīgās nekustamā īpašuma daļas VNĪ pārvaldīšanā un veicot nekustamā īpašuma apsekošanu, konstatēts, ka nekustamā īpašuma sastāvā esošās būves – sēra noliktavas- nojumes tehniskais stāvoklis ir neapmierinošs, no tā faktiski saglabājušies tikai dzelzsbetona sienu paneļi, nav jumta.  Apsekojot būvju nekustamo īpašumu (nekustamā īpašuma kadastra Nr. 1300 521 7125) 2021.gada 1.jūnijā, VNĪ pārstāvis konstatēja, ka uz zemes vienības ar kadastra apzīmējumu 1300 021 7151:  - atrodas sēra noliktavas (būves kadastra apzīmējums 1300 021 7151 001) fragmenti un dzelzceļš (būves kadastra apzīmējums 1300 021 7151 051).  - būves – dzelzceļi (būvju kadastra apzīmējumi 1300 021 7151 052; 1300 021 7151 053; 1300 021 7151 054; 1300 021 7151 055 dabā neeksistē.  Kopīpašuma izmantošanā Civillikums nosaka ievērojamus ierobežojumus – 1068. panta pirmajā un otrajā daļā ir noteikts: rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu; bet, ja kāds no viņiem rīkojas atsevišķi, tad šī rīcība ne vien nav spēkā, bet arī uzliek pēdējam pienākumu atlīdzināt pārējiem zaudējumus, kas viņiem ar to nodarīti.  Ievērojot minēto, kā arī Nekustamā īpašuma valsts kadastra likumā ietverto regulējumu, jaunajam nekustamā īpašuma (nekustamā īpašuma kadastra Nr. 1300 521 7125) 451/4000 domājamās daļas īpašniekam, vienojoties ar pārējiem kopīpašniekiem, būs jāveic normatīvajos aktos noteiktās darbības, nekustamā īpašuma sastāva sakārtošanai NĪVKIS un zemesgrāmatā atbilstoši faktiskajai situācijai. Minētā informācija, kā arī informācija par nekustamā īpašuma sastāvā esošo būvju tehnisko stāvokli, tiks iekļauta nekustamā īpašuma 451/4000 domājamās daļas izsoles noteikumos.  Saskaņā ar Nekustamā īpašuma valsts kadastra likuma 60.2 panta pirmās daļas 4.punktu iesniegums Valsts zemes dienestam par kadastra objekta vai kadastra datu reģistrāciju vai kadastra datu aktualizāciju vienlaikus ir uzskatāms par nostiprinājuma lūgumu zemesgrāmatai, ja īpašnieks (kopīpašuma gadījumā visi kopīpašnieki) ierosina būves dzēšanu, pamatojoties uz būvniecības jomu regulējošos normatīvajos aktos noteiktās institūcijas izdotu dokumentu, kas apliecina būves neesību, ja būve nav vienīgais zemesgrāmatā ierakstītais nekustamā īpašuma objekts.  Izsoles noteikumos arī tiks norādīts, ka nekustamais īpašums (nekustamā īpašuma kadastra Nr.1300 521 7125), Jūrmalā, atrodas uz zemes vienības, kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts, ka nekustamā īpašuma valstij piederošās 451/4000 domājamās daļas ieguvējs un zemes kopīpašnieki atradīsies piespiedu dalītā īpašuma tiesiskajās attiecībās.  Saskaņā ar Atsavināšanas likuma 4.panta ceturtās daļas 7.punktu publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu.  Nekustamā īpašuma (nekustamā īpašuma kadastra Nr. 1300 521 7125), Jūrmalā, kopīpašniekiem vienlaikus ar sludinājumu par publiskas personas īpašumā esošās nekustamā īpašuma 451/4000 domājamās daļas izsoli tiks nosūtīts paziņojums par izsoli, vienlaicīgi uzaicinot kopīpašniekus mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā no minētajām personām tiks saņemts viens pieteikums, izsole netiks rīkota un ar šo personu tiks noslēgts pirkuma līgums par nosacīto cenu. Gadījumā, ja pieteikumu par nekustamā īpašuma pirkumu iesniegs vairāki nekustamā īpašuma kopīpašnieki, rīkojama izsole starp šīm personām. Ja mēneša laikā nekustamā īpašuma (nekustamā īpašuma kadastra Nr.1300 521 7125), Jūrmalā, kopīpašnieki neiesniegs pieteikumu par valstij piederošās nekustamā īpašuma 451/4000 domājamās daļas pirkšanu vai iesniegs atteikumu, rīkojama izsole. Šādā gadījumā minētās personas ir tiesīgas iegādāties valstij piederošo nekustamā īpašuma 451/4000 domājamo daļu izsolē vispārējā kārtībā.  Saskaņā ar Atsavināšanas likuma 9.panta pirmo daļu valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.  Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.  Rīkojuma projekts paredz nekustamā īpašuma 451/4000 domājamās daļas valdītājam  – Finanšu ministrijai uzdevumu nodot pircējam nekustamo īpašumu 451/4000 domājamās daļas apmērā 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.  Nekustamā īpašuma vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Rīkojuma projektā norādīto nekustamā īpašuma 451/4000 domājamo daļu atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Rīkojuma projekts attiecas uz publiskās pārvaldes politiku. | |
| (3. | |  | | --- | | Projekta izstrādē iesaistītās institūcijas un publiskas personas kapitālsabiedrības | | Projekta izstrādē ir iesaistīta Finanšu ministrija un VNĪ. | |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Nekustamā īpašuma kopīpašnieki, zemes īpašnieki. Ja pirmpirkuma tiesīgās personas neizmanto savas tiesības, jebkurš tiesību subjekts - fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties rīkojuma projektā minētā nekustamā īpašuma valstij piederīgās domājamās daļas. |
| 2. | Tiesiskā regulējuma ietekme uz tautsaimniecību un administratīvo slogu | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | | Projekta tiesiskais regulējums administratīvo slogu neietekmē. |
| 4. | |  | | --- | | Atbilstības izmaksu monetārs novērtējums | | | Projekta tiesiskais regulējums atbilstības izmaksas nerada. |
| 5. | Cita informācija | | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021. gads** | | Turpmākie trīs gadi (tūkst.euro) | | | | |
| **2022.** | | **2023.** | | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.  gadam | izmaiņas, salīdzinot ar vidējā termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamā īpašuma 451/4000 domājamā daļa tiks atsavināta 2021.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2021.gadam” 44. panta septīto daļu izlietojami valsts īpašumā un VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.  Līdzekļi, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma 451/4000 domājamās daļas pārdošanas vērtību, jo nekustamā īpašuma 451/4000 domājamās daļas atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma 451/4000 domājamās daļas tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*.  Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu tīmekļvietnē, VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu vietnē (https://izsoles.ta.gov.lv). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un VNĪ |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Rozenberga 22046774

LigaRozenberga@vni.lv